पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना कहर बरसा रहा है। आए दिन नए संक्रमित केस आ रहे हैं, वहीं पहले से होम आइसोलेशन में चल रहे मरीजों की अब हालत ज्यादा खराब होने पर परिजन उन्हें अस्पताल लेकर पहुंच रहे हैं, लेकिन यहां उन्हें बेड नहीं मिल रहे हैं। कोरोना मरीजों की संख्या इतनी बढ़ गई है कि अस्पताल का एक भी वार्ड ऐसा नहीं बचा है, जहां कोरोना मरीज भर्ती नहीं है।मातृ एवं शिशु इकाई यूनिट को छोड़कर अस्पताल के मेडिकल वार्ड, सर्जिकल वार्ड, महिला वार्ड, बर्न वार्ड, नेत्र वार्ड व ट्रोमा आदि सभी वार्ड कोरोना मरीजों से फुल भरे हुए हैं। कुल मिलाकर यह कह सकते हैं कि अब सामान्य चिकित्सालय कोरोना अस्पताल हो गया है।
यही कारण है कि अस्पताल में कोरोना मरीजों के भर्ती होने से अब सामान्य बीमारियों के मरीज अस्पताल आने से कतराने लगे हैं। पूर्व में जहां रोजाना 12 सौ से 15 सौ मरीज आउटडोर में चिकित्सकों को दिखाने आते थे। अब यह संख्या घटकर केवल 5 सौ से 7 सौ रह गई है, जबकि इससे पूर्व आउटडोर में रोजाना 12 सौ से 15 सौ मरीज रोजाना चिकित्सकों को दिखाने आते थे। 30 अप्रैल को अस्पताल के आउटडोर में 738 मरीज दिखाने आए, वहीं इनडोर मरीजों की संख्या 82 रही।
सिरदर्द, उल्टी, बुखारके मरीज बढ़े अब कोरोना के साथ में लू ने भी अपना रौद्र रूप दिखाना शुरू कर दिया है। इसके चलते लगातार सिरदर्द, बुखार और उल्टी जैसी शिकायतों को लेकर मरीज निजी क्लिनिक या चिकित्सकों से घर पर संपर्क कर रहे हैं। खास बात यह कि सिरदर्द, बुखार व उल्टी की शिकायत होने पर अब मरीज व परिजन अस्पताल जाने से कतरा रहे हैं। पूरा अस्पताल कोरोना मरीजों से फुल होने के कारण संबंधित बीमारियों के मरीज चिकित्सकों से उनके आवास पर संपर्क कर परामर्श से घर पर ही दवाइयां लेकर काम चला रहे हैं। चिकित्सक भी उन्हें छोटी-मोटी शिकायत होने पर दवा लेकर घर पर ही रहने की सलाह दे रहे हैं। हालांकि कई मरीज आउटडोर में चिकित्सक को दिखाने अस्पताल जा रहे हैं, लेकिन पहले कीअपेक्षा अब गिने-चुने मरीज ही अस्पताल जा रहे हैं।
दोनों बीमारियों केलक्षण समान चिकित्सकों के अनुसार चिंता की बात यह है कि दोनों बीमारियों के एक जैसे लक्षण है। क्योंकि तापमान में अचानक वृद्धि हुई है। पारा 44 डिग्री के नजदीक जा पहुंचा है। दोपहर बाद हीट की स्थिति रहती है। इसके चलते दोपहर के समय यात्रा करने वाले व्यक्ति इसकी चपेट में आ जाते हैं। चिकित्सकों का कहना है कि इस समय कोविड के मरीजों के साथ लू के मरीज भी आना शुरू हो गए हैं। इसके चलते चिंता बढ़ गई है। क्योंकि दोनों के लक्षण एक जैसे हैं। ऐसे में बिना आरटी-पीसीआर टेस्ट से पहचान करना मुश्किल है। ऐसे में कोविड टेस्ट करवाया जा रहा है।
घर पर रहना जरूरी
डॉ. सियाराम मीना ने बताया कि लू और कोविड में एक खास बात यह है कि घर से बाहर जाने के बाद इसके लक्षण नजर आते हैं। क्योंकि कोविड एक दूसरे के संपर्क में आने से फैलता है तो लू तेज धूप में घर से बाहर निकलने से होता है। ऐसे में लोगों का घर पर रहना सुरक्षित है। इससे लू और कोविड संक्रमण से बचा जा सकता है। हालांकि कर्फ्यू के कारण अधिकांश लोग घरों पर रुके हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn